Държавен вестник, бр. 98, 2024 г., стр. 15

БРОЙ  98	
Д Ъ Р Ж А В Е Н  В Е С Т Н И К 	
СТР.  15   
КОМИСИЯ ЗА РЕГУЛИРАНЕ 
НА СЪОБЩЕНИЯТА
МИНИСТЕРСТВО
НА ТРАНСПОРТА И СЪОБЩЕНИЯТА
МИНИСТЕРСТВО 
НА ВЪТРЕШНИТЕ РАБОТИ
МИНИСТЕРСТВО 
НА ОТБРАНАТА
ДЪРЖАВНА АГЕНЦИЯ 
„НАЦИОНАЛНА СИГУРНОСТ“
ДЪРЖАВНА АГЕНЦИЯ
ЗА МЕТРОЛОГИЧЕН
И ТЕХНИЧЕСКИ НАДЗОР
ДИРЕКЦИЯ ЗА НАЦИОНАЛЕН 
СТРОИТЕЛЕН КОНТРОЛ 
КЪМ МИНИСТЕРСТВОТО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
ИНСТРУКЦИЯ № 2
от 17 май 2024 г.
за взаимодействие между Комисията за регу­
лиране на съобщенията, Министерството на 
транспорта и съобщенията, Министерството 
на вътрешните работи, Министерството 
на отбраната, Държавна агенция „Нацио­
нална сигурност“, Държавната агенция за 
метрологичен и технически надзор и Ми­
нистерството на регионалното развитие и 
благоустройството – Дирекция за национа­
лен строителен контрол 
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Инструкцията за взаимодействие 
между Комисията за регулиране на съобще­
нията (КРС), Министерството на транспорта 
и съобщенията (МТС), Министерството на 
вътрешните работи (МВР), Министерството 
на отбраната (МО), Държавна агенция „На­
ционална сигурност“ (ДАНС), Държавната 
агенция за метрологичен и технически надзор 
(ДАМТН), Министерството на регионалното 
развитие и благоустройството – Дирекция 
за национален строителен контрол (ДНСК), 
наричана по-долу „инструкцията“, урежда 
условията и реда за взаимодействие между 
горецитираните държавни ведомства, нарича­
ни по-долу „ведомствата“, при осъществяване 
на контрола по чл. 311, ал. 1 и 2 от Закона 
за електронните съобщения (ЗЕС), наричан 
по-долу „контрола“.
(2) Взаимодействието при извършване на 
контрола по ал. 1 се осъществява съобразно 
правомощията и функциите на органите и 
ведомствата.
Чл. 2. (1) Като независим специализиран 
държавен орган, който регулира и контро­
лира електронните съобщителни дейности 
за граждански нужди, КРС координира дей­
ностите по взаимодействието между органите 
и ведомствата във връзка с осъществяване 
на контрола.
(2) При необходимост ведомствата си 
взаимодействат без координация на КРС.
Чл. 3. (1) Ръководителите на ведомствата 
определят съответните органи, структурни 
административни звена и длъжностни лица, 
които да участват във взаимодействието по 
контрола.
(2) Ведомствата предоставят информация 
за съответните органи, структурни админист­
ративни звена и длъжностни лица на на­
ционално и регионално ниво, като посочват 
данни за кореспонденция, телефон, факс и 
електронна поща за оперативна връзка в ед­
номесечен срок от настъпване на промяната.
(3) Ведомствата се информират взаимно за 
съответните органи, структурни админист­
ративни звена и длъжностни лица, данни за 
кореспонденция, телефон, факс и електронна 
поща за оперативна връзка.
Чл. 4. При необходимост от спешни 
действия нужната информацията може да 
бъде предоставена чрез определените за 
оперативна връзка телефон и електронна 
поща в съответното ведомство.
Чл. 5. Ведомствата обменят информация 
за нови технически средства и технологии 
за контрол.
Г л а в а  в т о р а
ВЗАИМОДЕЙСТВИЕ МЕЖДУ КРС И МТС
Чл. 6. При изпълнение на контролните 
си функции КРС си взаимодейства с МТС в 
следните случаи:
1. контрол върху изпълнението на усло­
вията по издадените разрешения и върху 
задълженията, произтичащи от Общите 
изиск­вания при осъществяване на общест­
вени електронни съобщения (Общите изиск­
вания) от страна на предприятията, които 
осъществяват електронни съобщения, при 
сигнали за нарушения;
2. предотвратяване на незаконосъобразно 
осъществяване на електронни съобщения;
3. контрол върху електронните съобще­
ния, които застрашават безопасността при 
осъществяване на транспортни дейности;
4. контрол на готовността за осигуряване 
на електронни съобщения при кризи, при